CELEX: 32021R1696
Language: hu
Date: 2021-09-21 00:00:00
Title: A Tanács (EU) 2021/1696 rendelete (2021. szeptember 21.) az euro pénzhamisítás elleni védelmét szolgáló csere-, segítségnyújtási és képzési programnak (Periklész IV program) a 2021–2027 közötti időszakra történő létrehozásáról szóló (EU) 2021/840 európai parlamenti és tanácsi rendelet alkalmazásának a részt nem vevő tagállamokra való kiterjesztéséről

2021.9.23.   
               
               
                  HU
               
               
                  Az Európai Unió Hivatalos Lapja
               
               
                  L 336/1
               
            
         A TANÁCS (EU) 2021/1696 RENDELETE
         (2021. szeptember 21.)
         az euro pénzhamisítás elleni védelmét szolgáló csere-, segítségnyújtási és képzési programnak (Periklész IV program) a 2021–2027 közötti időszakra történő létrehozásáról szóló (EU) 2021/840 európai parlamenti és tanácsi rendelet alkalmazásának a részt nem vevő tagállamokra való kiterjesztéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 352. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Parlament egyetértésére (1),
         különleges jogalkotási eljárás keretében,
         mivel:
         
                     (1)
                  
                  
                     Az (EU) 2021/840 európai parlamenti és tanácsi rendelet (2) létrehozza az euro pénzhamisítás elleni védelmét szolgáló csere-, segítségnyújtási és képzési programot (a továbbiakban: a Periklész IV program), amely a Szerződéseknek megfelelően alkalmazandó a tagállamokban. Az Európai Unió működéséről szóló szerződés (EUMSZ) 139. cikke úgy rendelkezik, hogy az euro alkalmazására vonatkozó, az EUMSZ 133. cikkében említett intézkedések nem alkalmazandók az eltéréssel rendelkező tagállamokra.
                  
               
                     (2)
                  
                  
                     Mindazonáltal a Periklész IV program keretében végrehajtott információcserének, munkavállalói csereprogramoknak, valamint segítségnyújtási és képzési intézkedéseknek az Unión belül egységesnek kell lenniük. Következésképpen meg kell tenni a szükséges intézkedéseket annak biztosítása érdekében, hogy az euro azonos szintű védelemben részesüljön azokban a tagállamokban is, amelyekben nem az euro a hivatalos pénznem.
                  
               
                     (3)
                  
                  
                     Annak biztosítása céljából, hogy az adott szakpolitikai területen folyamatos maradjon a támogatások nyújtása, valamint hogy a Periklész IV program végrehajtása a 2021–2027-re szóló többéves pénzügyi keret kezdő időpontjától lehetővé váljon, e rendeletnek indokolt sürgősen hatályba lépnie, és azt visszamenőlegesen 2021. január 1-jétől kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2021/840 rendelet alkalmazását ki kell terjeszteni a 974/98/EK tanácsi rendelet (3) 1. cikkének a) pontjában meghatározott részt vevő tagállamoktól eltérő tagállamokra.
            Az említett tagállamokbeli szervezetek akkor minősülnek pénzügyi támogatásra jogosultnak, ha az (EU) 2021/840 rendelet 9. cikkének értelmében vett illetékes hatóságok.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 21-én.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  2021. május 18-i egyetértés (a Hivatalos Lapban még nem tették közzé).
         
            (2)  Az Európai Parlament és a Tanács (EU) 2021/840 rendelete (2021. május 20.) az euro pénzhamisítás elleni védelmét szolgáló csere-, segítségnyújtási és képzési program (Periklész IV program) 2021–2027 közötti időszakra történő létrehozásáról és a 331/2014/EU rendelet hatályon kívül helyezéséről (HL L 186., 2021.5.27., 1. o.).
         
            (3)  A Tanács 974/98/EK rendelete (1998. május 3.) az euro bevezetéséről (HL L 139., 1998.5.11., 1. o.).